CELEX: 31981R0541
Language: el
Date: 1981-02-27 00:00:00
Title: Κανονισμός (ΕΟΚ) αριθ. 541/81 τής Επιτροπής τής 27ης Φεβρουαρίου 1981 περί καθορισμού τού οριστικού ποσού τής συνεισφοράς στήν παραγωγή ισογλυκόζης γιά τήν περίοδο από τήν 1η Ιουλίου 1979 μέχριτίς 30ής Ιουνίου 1980

Avis juridique important

|

31981R0541

Κανονισμός (ΕΟΚ) αριθ. 541/81 τής Επιτροπής τής 27ης Φεβρουαρίου 1981 περί καθορισμού τού οριστικού ποσού τής συνεισφοράς στήν παραγωγή ισογλυκόζης γιά τήν περίοδο από τήν 1η Ιουλίου 1979 μέχριτίς 30ής Ιουνίου 1980  

Επίσημη Εφημερίδα αριθ. L 054 της 28/02/1981 σ. 0070 - 0070

***** ΚΑΝΟΝΙΣΜΟΣ (ΕΟΚ) αριθ. 541/81 ΤΗΣ ΕΠΙΤΡΟΠΗΣ  της 27ης Φεβρουαρίου 1981  περί καθορισμού του οριστικού ποσού της συνεισφοράς στην παραγωγή ισογλυκόζης για την περίοδο από 1ης Ιουλίου 1979 μέχρι 30ής Ιουνίου 1980  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1111/77 του Συμβουλίου της 17ης Μαΐου 1977 περί θεσπίσεως κοινών διατάξεων για την ισογλυκόζη (1), όπως τροποποιήθηκε τελευταία από τον κανονισμό (ΕΟΚ) αριθ. 387/81 (2), και ιδίως το άρθρο 9 παράγραφος 10,  Εκτιμώντας:  ότι ο κανονισμός (ΕΟΚ) αριθ. 1630/79 της Επιτροπής της 27ης Ιουλίου 1979 περί καθορισμού των λεπτομερειών εφαρμογής των ποσοστώσεων στην παραγωγή ισογλυκόζης που πραγματοποιείται κατά τη διάρκεια της περιόδου από 1ης Ιουλίου 1979 μέχρι 30ής Ιουνίου 1980 και περί τροποποιήσεως του κανονισμού (ΕΟΚ) αριθ. 1470/77 (3) ορίζει ότι το οριστικό ποσό της συνεισφοράς στην παραγωγή καθορίζεται συγχρόνως με το ποσό της συνεισφοράς στην παραγωγή που αναφέρεται στο άρθρο 27 του κανονισμού (ΕΟΚ) αριθ. 3330/74 (4), που εφαρμόζεται για την ζαχαρική περίοδο 1979/1980 · ότι ο καθορισμός αυτός για την ισογλυκόζη δεν έλαβε χώρα μέχρι τώρα λόγω των αναγκαίων προθεσμιών για την ανασύσταση της εν λόγω νομοθεσίας, σύμφωνα με τις αποφάσεις του Δικαστηρίου των Ευρωπαϊκών Κοινοτήτων της 29ης Οκτωβρίου 1980 στις υποθέσεις αριθ. 138 και αριθ. 139/79·  ότι, για τη θεωρούμενη περίοδο, το προσωρινό ποσό της συνεισφοράς στην παραγωγή της ισογλυκόζης έχει καθορισθεί από τον κανονισμό (ΕΟΚ) αριθ. 1338/79 (5) σε 4,99 ΕΝΜ ανά 100 χιλιόγραμμα ξηράς ουσίας, λαμβάνοντας υπόψη ιδίως τη συνεισφορά στην παραγωγή ζάχαρης που υπολογίζεται σε 12,33 ΕΝΜ ανά 100 χιλιόγραμμα και την επιβάρυνση για τον παραγωγό τεύτλων σε 7,34 ΕΝΜ ανά 100 χιλιόγραμμα λευκής ζάχαρης· ότι η συνεισφορά αυτή έχει καθορισθεί οριστικά για τη ζάχαρική περίοδο 1979/1980 από τον κανονισμό (ΕΟΚ) αριθ. 3103/80 (6) σε 12,03 ΕΝΜ ανά 100 χιλιόγραμμα· ότι η επιβάρυνση που προκύπτει για τον παραγωγό τεύτλων φθάνει τις 7,17 ΕΝΜ ανά 100 χιλιόγραμμα λευκής ζάχαρης, λαμβάνοντας υπόψη το ποσό που αναφέρεται στο άρθρο 2 του κανονισμού (ΕΟΚ) αριθ. 3103/80· ότι, ως εκ τούτου, επειδή το μέρος που παραμένει εις βάρος του παραγωγού ζάχαρης περνά από 4,99 ΕΝΜ ανά 100 χιλιόγραμμα σε 4,86 ΕΝΜ ανά 100 χιλιόγραμμα λευκής ζάχαρης, συντρέχει λόγος, σύμφωνα με το άρθρο 9 παράγραφος 8 του κανονισμού (ΕΟΚ) αριθ. 1111/77, να ληφθεί υπόψη το τελευταίο αυτό ποσό ως οριστική συνεισφορά στην παραγωγή ισογλυκόζης που πραγματοποιείται κατά τη διάρκεια της περιόδου από 1ης Ιουλίου 1979 μέχρι 30ής Ιουνίου 1980·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ισογλυκόζης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το οριστικό ποσό της συνεισφοράς στην παραγωγή ισογλυκόζης, που πραγματοποιείται κατά τη διάρκεια της περιόδου από 1ης Ιουλίου 1979 μέχρι 30ής Ιουνίου 1980, καθορίζεται σε 4,86 ΕΝΜ ανά 100 χιλιόγραμμα ξηράς ουσίας.  2. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 1630/79, το οφειλόμενο από το Κράτος μέλος υπόλοιπο καταβάλλεται το αργότερο στις 15 Μαρτίου 1981.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 134 της 28. 5. 1977, σ. 4.  (2) ΕΕ αριθ. L 44 της 17. 2. 1981, σ. 1.  (3) ΕΕ αριθ. L 190 της 28. 7. 1979, σ. 38.  (4) ΕΕ αριθ. L 359 της 31. 12. 1974, σ. 1.  (5) ΕΕ αριθ. L 162 της 30. 6. 1979, σ. 106.  (6) ΕΕ αριθ. L 324 της 24. 11. 1980, σ. 62.